InterPlanetary File System
InterPlanetary File System (IPFS) er en protokol, hypermedia og fildeling peer-to-peer-netværk til at lagre og dele data i et distribueret filsystem. IPFS anvender indholdsadresserbar opbevaring til unikt at identificere hver fil i et globalt navnerum forbundet til alle IPFS-datanetværter.
IPFS kan bl.a. også erstatte de lokationsbaserede hypermedia serverprotokoller http og https til at distribuere World Wide Web. 

Jo flere IPFS-klienter, der efterspørger og henter data, jo flere IPFS-klienter kan dele data. IPFS favner derfor funktionaliteten af et CDN.

IPFS har flere fordele - kan bl.a. overflødiggøre:
 De lokationsbaserede serverprotokoller http og https
 Data-mirror sites
 Traditionelle fildelingstjenester - og protokollerne ftp, sftp og ftps
 Web-caching og fil-caching
 Loadbalancers

Historisk 
IPFS blev skabt af Juan Benet, som senere grundlagde Protocol Labs i maj 2014.

IPFS blev først gang frigivet i en alfa version i februar 2015 - og oktober samme år blev det beskrevet af TechCrunch som "quickly spreading by word of mouth."

Design 
IPFS tillader brugere at lagre og modtage indhold på en lignende måde som BitTorrent. I modsætning til en central lokaliseret server, er IPFS bygget omkring et decentraliseret system 
af brugerstyring, som hver lagrer en del af de samlede data, skabende et robust system af fillagring og fildeling. Enhver bruger i netværket kan tilbyde en fil via dens indholdsadresse, og andre IPFS-datanetværter i netværket, kan finde og anmode dette indhold fra enhver IPFS-datanetvært, som har den ved at anvende en distribueret hash-tabel (DHT).

I modsætning til BitTorrent, stiler IPFS mod at skabe en enkelt globalt netværk. Dette betyder at hvis to brugere udgiver en datablok med samme hash, vil IPFS-datanetværter som downloader indholdet fra "bruger 1" også udveksle data med  nogen der downloader den fra "bruger 2". 
IPFS stiler mod at erstatte protokoller anvendt til statisk webside levering ved at anvende gateways som er tilgængelige via HTTP. 
Brugere kan vælge ikke at installere en IPFS-klient på deres computere og istedet anvende en public gateway. En liste af disse gateways bliver vedligeholdt på IPFS GitHub-siden.

Anvendelser 
 Filecoin er en IPFS-baseret cooperative storage cloud.
 Cloudflare kører en distribueret web-gateway for at simplificere, øge hastigheden, og yde en sikker adgang til IPFS uden en lokal IPFS-datanetvært.
 Microsoft's self-sovereign identity system, Microsoft ION, bygger på Bitcoin blockchainet og IPFS via en Sidetree-baseret DID netværk.
 Webbrowseren Brave anvender Origin Protocol og IPFS til at hoste deres decentraliserede on-line varebutik - og i 2021 tilføjede de support i deres browser.
 Opera til Android har som standard IPFS-support, hvilket tillader mobile brugere af browse  links til at tilgå data IPFS-netværket.

Anti censurering 

 Folkeafstemningen om Cataloniens selvstændighed, der skete i september–oktober 2017, blev erklæret illegal af Spaniens forfatningsdomstol og mange relaterede websites blev blokeret. Efterfølgende dataspejlede det Catalanske Piratparti websites på IPFS for at omgå Spaniens forfatningsdomstol blokeringsordre.
 Under Tyrkiets blokering af Wikipedia, anvendtes IPFS til at skabe et dataspejl af Wikipedia, som tillod adgang til to Wikipedia indhold på trods af forbudet. Men denne version af Wikipedia var et arkiv og derfor statisk.

Malware 
Phishing-angreb er også blevet distributeret via Cloudflares IPFS gateway siden juli 2018. Phishing bondefangeri HTML gemmes på IPFS og vises via Cloudflares gateway. Forbindelsen vises som sikkert via et Cloudflare SSL-certifikat.

IPStorm botnettet, der først blev opdaget i juni 2019, anvender IPFS så det kan gemme dens command-and-control mellem trafik af legitime data på IPFS netværket. 
Sikkerhedseksperter havde tidlige regnet med en teoretisk mulighed for at anvende IPFS som et botnet command-and-control system.

Se også 
 Dat (software)
 Freenet
 GNUnet
 Mnet (P2P-netværk) aka MojoNation
 ZeroNet

Referencer

Eksterne henvisninger 
 https://ipfs.tech/
 https://github.com/ipfs/ipfs
 Cloudflare public IPFS gateway
 05 Jul, 2022, geeksforgeeks.org: InterPlanetary File System:
 Feb 10, 2022, howtogeek.com: What Is the Interplanetary File System (IPFS) and How Do You Use It?

Web 2.0
Fildelingsprotokoller
Fildelingsprogrammer